International Protection Marking – ide o medzinárodný systém, ktorý definuje odolnosť akéhokoľvek elektronického zariadenia, vrátane mobilných telefónov. IP je vždy nasledované číselným údajom – stupňom odolnosti. Prvé číslo pojednáva o odolnosti proti vniknutiu cudzieho (pevného telesa) a častíc do tela telefónu. Počet stupňov je od 0 po 6, pričom šiesty stupeň znamená úplnú prachutesnosť, čo je kompletná ochrana pred prachom a ďalšími časticami, ktoré sú dokonca menšie ako 1 milimeter. Druhé číslo predstavuje údaj o odolnosti proti kvapaline – vode. V tejto stupnici je až 9 stupňov – najvyšší stupeň predstavuje vysokú odolnosť proti vysokotlakovým tryskám a nepretržitému toku vody. Najčastejšie sa možno bežne stretnúť s ochranou IP68, ktorá predstavuje prachutesnosť a odolnosť pri nepretržitom ponorení do určitej hĺbky (hĺbka je definovaná výrobcom). Najvyšší level certifikácie predstavuje označenie MIL-STD-810H (staršia verzia MIL-STD-810G), čo je známy vojenský štandard. Zariadenie je podrobené viacerým environmentálnym skúškam – tlak, nízka teplota, vysoká teplota, vlhkosť, otrasy, piesok, prach, vibrácie, kyslé prostredie, dopad z výšky alebo streľba. Vždy je testované zariadenia vystavené podmienkam, v ktorých sa relatívne môže využívať. Dôveryhodnosť testovania je však otázna, keďže sú všetky testy realizované v laboratóriách a stačí, ak zariadenie splní len niektorú z extrémnych skúšok a môže byť nositeľom tohto certifikátu.\r